laion/Wikipedia-Exotic huggingface dataset:
თევზის კონცერტი

თევზის კონცერტი (ისლ: Brekkukotsannáll) — ისლანდიელი მწერლისა და ნობელის პრემიის ლაურეატის, ჰალდორ ლაქსნესის რომანი, რომელიც 1957 წელს გამოიცა. რომანში მოთხრობილი მოვლენები XX საუკუნის დასაწყისში ვითარდება. ობოლი ალფგრიმური, რომელსაც ფერმის მფლობელი მოხუცი ბებია-ბაბუა ზრდის, რეიკიავიკის გარეუბნის, ბრეკუკოტისა და მისი მაცხოვრებლების შესახებ გვიყვება. ნაწარმოებში მოთხრობილია ალფგრიმურის ბავშვობისა და სიყრმის წლები, როდესაც მეთევზის შვილიშვილს ვერ გადაეწყვიტა, ვინ გამხდარიყო და მოხიბლული იყო „მსოფლიო მომღერლით“, გარდარ ჰოლმით, რომლის უეცარი დაბრუნებები ისლანდიაში ავტორს საკუთარი თავის თვითგამოხატვისკენ უბიძგებდა. ნაწარმოებს ორიგინალში „ბრეკუკოტის მატიანე“ ჰქვია. ინგლისური თარგმანი ჟღერს როგორც „თევზს სიმღერა შეუძლია“ (The Fish Can Song). წიგნი ქართულად 2017 წელს გერმანულიდან რუსუდან ღვინეფაძემ და მანანა პაიჭაძემ თარგმნეს. ↑ ლაქსნესი, ჰ, კ. (2017). თევზის კონცერტი. თბილისი: ბაკურ სულაკაურის გამომცემლობა. ISBN 978-9941-23-892-5.
თეიმურაზ ჟორჟოლიანი

თეიმურაზ ჟორჟოლიანი (დ. 2 სექტემბერი, 1954, თბილისი) — ქართველი ექიმი, პოლიტიკოსი. 1978 წელს დაამთავრა თბილისის სახელმწიფო სამედიცინო ინსტიტუტი. 1978-1981 წლებში — კლინიკური ორდინატურა-ფტიზიატრია. 1982-1983 წლებში იყო ბავშვთა 23-ე პოლიკლინიკის პედიატრი. 1983-1985 წლებში იყო ბავშვთა მე-3 საავადმყოფოს პედიატრი. 1985-1991 წლებში იყო ბავშვთა სნეულებათა პროპედევტიკის კათედრის უფროსი ლაბორანტი. 1991-2000 წლებში იყო ბავშვთა სნეულებათა პროპედევტიკის კათედრის ასისტენტი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „მშვიდობა“. 1999 -2004 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი „ნაციონალური მოძრაობა - დემოკრატები“. 2000-2004 წლებში იყო საქართველოს შრომის, ჯანმრთელობისა და სოციალური დაცვის სამინისტროს ინვალიდების სოციალური დაცვის სამმართველოს უფროსი. თეიმურაზ ჟორჟოლიანი — საქართველოს ბიოგრაფიული ლექსიკონი თეიმურაზ ჟორჟოლიანი — საქართველოს პარლამენტის ოფიციალური საიტი (საქართველოს პარლამენტის მესამე მოწვევა) თეიმურაზ ჟორჟოლიანი — საქართველოს პარლამენტის ოფიციალური საიტი (მოძველებული / არქივი / ახალი არქივი)
მამული ჟღენტი

მამული ჟღენტი (დ. 25 მაისი, 1937) — ქართველი პოლიტიკოსი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „მშვიდობა“. მამული ჟღენტი — საქართველოს პარლამენტის ოფიციალური საიტი
მყინვარისპირეთი

მყინვარისპირეთი — (ისლ: Kristnihald undir Jökli) — ისლანდიელი მწერლისა და ნობელის პრემიის ლაურეატის, ჰალდორ ლაქსნესის რომანი, რომელიც 1968 წელს გამოიცა. ნაწარმოების მთხრობილი არის უსახელო ახალგაზრდა. ისლანდიის ეპისკოპოსს სურს, რომ იგი განსაკუთრებული მისიით ვულკან სნეფელსის ძირში მდებარე სოფელში გაგზავნოს განსაკუთრებული მისიით: ახალგაზრდამ უნდა გამოიკვლიოს, რა დაემართა იქაურ სამრევლოს, რომლის ხელმძღვანელიც, პასტორი იონ იონსენი 20 წელია ხელფასს აღარ იღებს. რეიკიავიკში მყოფი ეპისკოპოსის დავალებით, ახალგაზრდა ემისარმა უნდა გაარკვიოს კვლავ მისდევენ თუ არა სოფლის მცხოვრებლები ქრისტიანობას და მართალია თუ არა ის ჭორები, რომლებიც ეპისკოპოსს მიუტანეს. სიუზან ზონტაგი რომანის შესახებ წერდა:„...„მყინვარისპირეთი“, სხვა თუ არაფერი, ფილოსოფიური და ზმანებათა რომანი მაინც არის. ის ასევე წარმოადგენს ერთ-ერთ ყველაზე სასაცილო წიგნს, რაც კი ოდესმე დაწერილა. მაგრამ ყველა იმ ჟანრიდან, როგორიცაა: ფანტასტიკა, ფილოსოფიური რომანი, ზმანებათა რომანი, კომედია, ამ ნაწარმოებში გამოკვეთილად არცერთი არ არის გამოხატული.“ 1989 წელს ჰალდორ ლაქსნესის შვილმა, გუდნი ჰალდორსდოტირმა რომანის მიხედვით ფილმი მყინვარის ქვეშ გადაიღო. მყინვარისპირეთი ინგლისურიდან ქართულად მაია ჯიჯეიშვილმა თარგმნა. წიგნი 2012 წელს გამოიცა. ↑ ლაქსნესი, ჰ. (2012). მყინვარისპირეთი. თბილისი: ინტელექტი. ISBN 978-9941-440-87-8. ↑ Under the Glacier. NY Times. დაარქივებულია ორიგინალიდან — 25 მარტი 2016. ციტირების თარიღი: 6 September 2015.
გაიოზ როგავა

გაიოზ როგავა (დ. 22 თებერვალი, 1956, ზუგდიდი) — ქართველი ექიმი, პოლიტიკოსი. დაამთავრა თბილისის სახელმწიფო სამედიცინო ინსტიტუტი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „11 ოქტომბერი“. გაიოზ როგავა — საქართველოს პარლამენტის ოფიციალური საიტი
ამბროსია

ამბროსია (ძვ. ბერძნ. ἀμβροσία) — ოლიმპიელ ღმერთთა საკვები, რომლის მეშვეობითაც უკვდავებას და მარადიულ სიყმაწვილეს ინარჩუნებდნენ. ამბროსიით იკვებებოდნენ ოლიმპიელთა ცხენებიც. გადატანითი მნიშვნელობით, ამბროსიის მიღება ნიშნავს უკვდავების მოპოვებას, დიდი და სასახელო საქმის გაკეთების შედეგად მიღებული ქება-დიდების დამსახურებას. ამბროსია პოეზიაში და საერთოდ, ნიშნავს სიტკბოს, ჰარმონიულობას. Clay, Jenny Strauss, "Immortal and ageless forever", The Classical Journal 77.2 (December 1981:pp. 112–117). Ruck, Carl A.P. and Danny Staples, The World of Classical Myth 1994, p. 26 et seq. [1] დაარქივებული 2012-04-15 საიტზე Wayback Machine. Wright, F. A., "The Food of the Gods", The Classical Review 31.1, (February 1917:4–6). შეგიძლიათ იხილოთ მედიაფაილები თემაზე „ამბროსია“ ვიკისაწყობში. ↑ Мифы народов мира. — М., 1991—92. В 2 т. Т.1. — С.66 ↑ Любкер Ф. Реальный словарь классических древностей. — М., 2001. В 3 т. Т.1. — С.91 ↑ Griffiths, Alan H. (1996), „Ambrosia“, Hornblower, Simon; Spawforth, Anthony, Oxford Classical Dictionary (3rd რედ.), Oxford: Oxford University Press, ISBN 0-19-521693-8
სერგო რუხაძე

სერგო რუხაძე (დ. 1 მარტი, 1931, სოფ. დიდი ჯიხაიში, ახლანდ. სამტრედიის მუნიციპალიტეტი) — ქართველი აგროეკონომისტი, პროფესორი, პოლიტიკოსი. 1953 წელს დაამთავრა საქართველოს სასოფლო-სამეურნეო ინსტიტუტის მებაღეობა-მევენახეობის ფაკულტეტი. 1966-1975 წლებში იყო სოფლის მეურნეობის, ეკონომიკისა და ორგანიზაციის სამეცნიერო-კვლევითი ინსტიტუტის განყოფილების გამგე. 1975-1981 წლებში იყო სახელმწიფო საგეგმო კომიტეტის განყოფილების უფროსი. 1981-1985 წლებში იყო საქართველოს სოფლის მეურნეობის მინისტრის მოადგილე. 1992 წელს იყო სახელმწიფო საბჭოს მთავარი სახელმწიფო მრჩეველი. 1990 წელს აირჩიეს საქართველოს აგრარულ დემოკრატიული პარტიის თავმჯდომარის პირველ მოადგილედ, შემდგომ თავმჯდომარედ. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „მშვიდობა“. სერგო რუხაძე — საქართველოს ბიოგრაფიული ლექსიკონი სერგო რუხაძე — საქართველოს პარლამენტის ოფიციალური საიტი
ქვრივა

ქვრივა, დომინგური ქვრივა (ლათ. Vidua) — ფრინველთა გვარი ქვრივასებრთა (ადრე ფეიქარასებრთა) ოჯახისა. მათი სხეულის სიგრძეა 14–15 სმ. შეფერილობასა და შებუმბვლის ცალკეულ ნაწილთა ზომებში ნათლადაა გამოხატული სქესობრივი და სეზონური დიმორფიზმი. მამლის საქორწინო შეფერილობა შავი ან მოცისფრო-რუხია, თეთრი, ყვითელი და ყავისფერი ნიშნებით. აქვთ გრძელი კუდი (სიგრძეში 16 სმ-მდე), რომელიც სამგლოვიარო ვუალს წააგავს (აქედან სახელწოდება). დედლები, მოზარდები და მამლები გამრავლების პერიოდის გარდა შეფერილი არიან რუხ-მურა ტონებში და მოაგონებენ ბეღურებს. 10–14 (19-მდე) სახეობა გავრცელებულია აფრიკის სავანებში. იკვებებიან მარცვლეულით. პოლიგამური ფრინველებია. მოტიხტიხე მამალი „ცეკვას“ ასრულებს ჰაერში, დედლის თავზე, ფრენს მარყუჟისებრი ტრაექტორიით, განსაკუთრებული მთრთოლვარე ფრენით. ბუდობრივი პარაზიტები არიან; დედალი თითო-თითო (სულ 3–4) კვერცხს დებს მასპინძლის ბუდეში, თუმცა მის კვერცხებს არ ყრის ბუდიდან. ამისათვის თითოეული სახეობის ქვრივა იყენებს მთიულასებრი ფეიქრების (Estrildidae) ოჯახის განსაზღვრულ წარმომადგენლებს. პარაზიტის ბარტყები მასპინძლის ბარტყებს ბაძავენ და გარეგნულადაც მათ ჰგვანან (ზომით, ფერთა შეხამებით, ხახის მოხატულობით და სხვ.), რასაც სასიგნალო მნიშვნელობა აქვს მიმღები მშობლებისათვის და რაც მათ ამ ბარტყების გამოკვებისაკენ უბიძგებს. ↑ კუტუბიძე მ., ფრინველების ნომენკლატურული ტერმინოლოგია, თბ.: „მეცნიერება“, 1973. — გვ. 234. ↑ Иваницкий В. В. ВДОВУШКИ // Большая российская энциклопедия. т. 4. — М., 2006. — стр. 681.
დომინგური ქვრივა

დომინგური ქვრივა (ლათ. Vidua macroura) — ფრინველი ბეღურასნაირთა რიგისა. პირველად აღწერა გერმანელმა ნატურალისტმა პეტრე სიმონ პალასმა 1764 წელს და მიანიჭა ბინომიალური სახელი Fringilla macroura. მათი სხეულის სიგრძეა 12–13 სმ, გამრავლების პერიოდში მამლის კუდის სიგრძე 20 სმ-ს აღწევს. ზრდასრულ მამალს აქვს შავი ზურგი, თავის ზედა მხარე და კუდი. ფრთები მუქი ყავისფერია, დასდევს თეთრი ნახატებიც. ტანისა და თავის ქვედა მხარე თეთრია. ნისკარტი კაშკაშა წითელი. დედალს და არამობუდარ მამალს აქვს ყავისფერი ზედა ნაწილები, მოთეთრო ქვედა ნაწილები შაქრისფერი გვერდებით, აგრეთვე შავი და შაქრისფერი სახე. მართალია გრძელი კუდი მათ არ აქვთ, თუმცა წითელ ნისკარტს ინარჩუნებენ. მოუმწიფებელი ფრინველები დედალს ჰგვანან, თუმცა ბევრად უფრო უბრალო ფერისანი არიან და ნისკარტიც მორუხო აქვთ. გვხვდება აფრიკის უდიდეს ნაწილში, საჰარის სამხრეთით, უპირატესობას ანიჭებს მდელოებს, ბუჩქნარებს, სავანებს, აგრეთვე ბაღებსა და პარკებს. პორტუგალიაში ეს სახეობა აღნიშნულია ავეირუს მიდამოებში. ხელოვნურადაა შეყვანილი სამხრეთ კალიფორნიაში, პუერტო-რიკოსა და სინგაპურში. ბუდობრივი პარაზიტია, კვერცხებს დებს მთიულასებრი ფეიქრების (Estrildidae) ბუდეებში. გუგულისაგან განსხვავებით, ქვრივა არ ანადგურებს მასპინძლის კვერცხებს. ჩვეულებრივ, 2–4 კვერცხს დებს უკვე კვერცხებიან ბუდეებში. მასპინძლისა და პარაზიტის კვერცხები ერთმანეთისაგან არ განსხვავდება, თუმცა ქვრივასი ოდნავ დიდი. მისი ბარტყების ხახა მასპინლის ბარტყებისას ჰგავს. მამალი ქვრივა ტერიტორიული ფრინველია, ზოგჯერ ერთ მამალს თავის მცირე ჯგუფში რამდენიმე დედალი შეიძლება ყავდეს. თავის მოწონება რთული პროცესია, იგი დედლის თავზე თავისებურად ლივლივებს და თავისი კუდით ცდილობს მოხიბლოს დედალი. გალობს სიმაღლეზე შემომჯდარი, გალობა მოიცავს სწრაფ წრიპინს და დაბალ მელოდიებს. იკვებება თესლებითა და მარცვლეულით. მამალი არამობუდარ შეფერილობაში დედალი მამალი ↑ 1.0 1.1 კუტუბიძე მ., ფრინველების ნომენკლატურული ტერმინოლოგია, თბ.: „მეცნიერება“, 1973. — გვ. 12. ↑ Paynter, Raymond A. Jnr., ed. (1968). Check-list of birds of the world, Volume 14. Museum of Comparative Zoology, გვ. 395.  ↑ Sherborn, C. Davies (1905). „The new species of birds in Vroeg's catalogue, 1764“. Smithsonian Miscellaneous Collections. 47: 332–341 [336 No. 144]. ↑ Rookmaaker, L.C.; Pieters, F.F.J.M. (2000). „Birds in the sales catalogue of Adriaan Vroeg (1764) described by Pallas and Vosmaer“. Contributions to Zoology. 69 (4): 271–277. ↑ 5.0 5.1 5.2 SInclair, Ian; Hockey, Phil; Tarboton, Warwick; Ryan, Peter (2011) Sasol Birds of Southern Africa, 4th, Cape Town: Struik Nature.  ↑ Viuvinha-bico-de-lacre (Vidua macroura). Aves de Portugal. avesdeportugal.info. ციტირების თარიღი: 20 ივლისი, 2020. ↑ BirdLife International (2012). „Vidua macroura“. IUCN Red List of Threatened Species. 2012. ციტირების თარიღი: 26 ნოემბერი, 2013. შეამოწმეთ თარიღის პარამეტრი |accessdate=-ში (დახმარება)CS1-ის მხარდაჭერა: ref=harv (link)old-form url ↑ 8.0 8.1 The Pin-Tailed Whydah – Fact Sheet. Finch Information Center. ციტირების თარიღი: 7 ივლისი, 2020.
კონსტანტინე სალია

კონსტანტინე სალია (დ. 14 მაისი, 1942, ქ. ტყვარჩელი — გ. 19 თებერვალი, 2022) — ქართველი ინჟინერი, პოლიტიკოსი. 1964 წელს დაამთავრა ხარკოვის კომუნალური მშენებლობის საინჟინრო ინსტიტუტი, მოგვიანებით - მოსკოვის საინჟინრო-ეკონომიკური ინსტიტუტის ასპირანტურა. 1965 წელს მუშაობდა საქართველოს მშენებლობის სამინისტროს სამშენებლო გაერთიანება „მთავართბილმშენში“ უფროს ინჟინრად. 1966-1967 წლებში იყო ტრესტ „საქორგტექმშენში“ - უფროს ეკონომისტად, მთავარ სპეციალისტად. 1967-1971 წლებში იყო მოსკოვის საინჟინრო-ეკონომიკური ინსტიტუტის უმცროს მეცნიერ-თანამშრომლად. 1971-1977 წლებში მუშაობდა საქართველოს პოლიტექნიკური ინსტიტუტის წარმოების ეკონომიკისა და ორგანიზაციის კათედრაზე - ასისტენტად, უფროს მასწავლებლად, დოცენტად. 1977-1978 წლებში იყო საქართველოს კომპარტიის ცენტრალური კომიტეტის საორგანიზაციო-პარტიული მუშაობის განყოფილების ინსპექტორი. 1978-1980 წლებში იყო საქართველოს კომპარტიის წალკის რაიკომის პირველი მდივანი. 1980-1982 წლებში იყო საქართველოს კომპარტიის ოჩამჩირის რაიკომის პირველი მდივანი. 1982-1986 წლებში იყო საქართველოს კომპარტიის ტყვარჩელის საქალაქო კომიტეტის პირველი მდივანი. 1986-1988 წლებში იყო საქართველოს სსრ მოსახლეობის საყოფაცხოვრებო მომსახურების მინისტრი; მიღებული ჰქონდა სახელმწიფო ჯილდოები და საპატიო სიგელები. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ერთობა“. კონსტანტინე სალია — საქართველოს ბიოგრაფიული ლექსიკონი კონსტანტინე სალია — საქართველოს პარლამენტის ოფიციალური საიტი
ამიკოსი

ამიკოსი (ძვ. ბერძნ. Ἄμυκος) — პოსეიდონისა და თებელი ფერიის მელიასის (ზოგი ვარიანტით ბითვინისის) ვაჟი. ბებრიკების მეფე, გამოირჩეოდა დიდი ფიზიკური ძალით. როდესაც მის ქვეყანაში არგონავტები მოვიდნენ, მათში ყველაზე ძლიერს — პოლიდევკეს მუშტით ბრძოლა შესთავაზა. პოლიდევკემ მიიღო გამოწვევა, ჩხუბის დროს ამიკოსს კეფაში მაგრად დაკრა და მოკლა. ბებრიკები დაესივნენ პოლიდევკეს, მაგრამ მას არგონავტები მიეშველნენ, მრავალი ბებრიკი მოკლეს და დანარჩენი უკუაქციეს. Myth Index - Amycus დაარქივებული 2010-12-16 საიტზე Wayback Machine. ↑ 1.0 1.1 Любкер Ф. Amycus // Реальный словарь классических древностей по Любкеру / под ред. Ф. Ф. Зелинский, А. И. Георгиевский, М. С. Куторга и др. — СПб: Общество классической филологии и педагогики, 1885. — С. 83. <a href="https://wikidata.org/wiki/Track:Q45276903"></a><a href="https://wikidata.org/wiki/Track:Q4249594"></a><a href="https://wikidata.org/wiki/Track:Q101490"></a><a href="https://wikidata.org/wiki/Track:Q656"></a><a href="https://wikidata.org/wiki/Track:Q694826"></a><a href="https://wikidata.org/wiki/Track:Q4135787"></a><a href="https://wikidata.org/wiki/Track:Q30059240"></a><a href="https://wikidata.org/wiki/Track:Q24933120"></a><a href="https://wikidata.org/wiki/Track:Q1459210"></a>
ამიმონე

ამიმონე (ბერძ. Άμυμώνη) — დანაოსის ქალიშვილი, რომელსაც სატირი დევნიდა. ამიმონემ დასახმარებლად მოუხმო პოსეიდონს. პოსეიდონმა სატირს სამკბილა ჰკრა, სატირმა აიცდინა, კლეს მოხვდა და სამი ჭავლი წყალი გადმოედინა. ამის შემდეგ სატირი დაიმალა, ამონე კი პოსეიდონმა წაიყვანა და მისაგან შეეძინა გმირი ნავპულუსი. ესქილემ ამიმონეს მითი გამოიყენა ერთ-ერთ სატირულ დრამაში.
კახა კოჟორიძე

კახა კოჟორიძე (დ. 2 იანვარი, 1982, თბილისი, საქართველოს სსრ) — ქართველი იურისტი, პოლიტიკოსი, კომპანიის - „კოჟორიძე და იურისტები“ მმართველი პარტნიორი (2018). კახა კოჟორიძე დაიბადა 1982 წლის 2 იანვარს თბილისში. მამა - კუკური კოჟორიძე, იურისტი, ხაშურის რაიონული სასამართლოს ყოფილი მოსამართლე, ადვოკატი. დედა - ნინო ონოფრიშვილი, მასწავლებელი. კახა კოჟორიძემ დაამთავრა ხაშურის მეცხრე საჯარო სკოლა (1999), ხოლო 2005 წელს დაამთავრა თბილისის სახელმწიფო უნივერსიტეტის იურიდიული ფაკულტეტი. სწავლობდა GIPA-ს სამართლის პროგრამაზე (2005-2006). სამართლის მაგისტრის ხარისხი მიიღო ლონდონის ეკონომიკისა და პოლიტიკური მეცნიერების სკოლაში (LSE), სადაც სწავლობდა ბრიტანეთის მთავრობის დაფინანსებით (Chevening Programme, 2016-2017). კახა კოჟორიძე იყო საქართველოს პრეზიდენტის მრჩეველი სამართლებრივ საკითხებში (2015-2018). არის საადვოკატო ბიუროს - „კოჟორიძე იურიდიული და ბიზნეს კონსალტინგი“ ერთ-ერთი დამფუძნებელი და მმართველი პარტნიორი. პროფესიული საქმიანობა დაიწყო 2005 წელს საადვოკატო საქმიანობით. 2007-2014 წლებში მუშაობდა საქართველოს ახალგაზრდა იურისტთა ასოციაციაში (საია) ჯერ ადვოკატის, შემდეგ იურიდიული დახმარების ცენტრის დირექტორის თანამდებობაზე, ხოლო 2012-2014 წლებში ორჯერ იქნა არჩეული საქართველოს ახალგაზრდა იურისტთა ასოციაციის თავმჯდომარედ. 2020-2021 წლებში იყო პოლიტიკური პარტიის - „ლელო საქართველოსთვის“ ერთ-ერთი დამფუძნებელი და პოლიტიკური საბჭოს წევრი. კახა ასევე იყო საქართველოს სახელმწიფო საკონსტიტუციო კომისიის წევრი (2013-2015); მართლმსაჯულების სისტემურ რეფორმებზე მომუშავე არასამთავრობო ორგანიზაციების კოალიციის თავმჯდომარე; კითხულობდა ლექციებს ქართულ-ამერიკული უნივერსიტეტისა და ილიას უნივერსიტეტის იურიდიულ ფაკულტეტებზე. 2018 წლიდან არის კომპანიის - „კოჟორიძე და იურისტები“ - მმართველი პარტნიორი. ჰყავს მეუღლე და ორი შვილი. თავისუფლების დღიურები - 2012. რადიო "თავისუფლების" პროექტი.თბილისი, 2013, გვ.206 კახა კოჟორიძე — საქართველოს ბიოგრაფიული ლექსიკონი www.kozhoridzelawyers.com - კახა კოჟორიძე ↑ კახა კოჟორიძემ პრეზიდენტის მრჩევლის თანამდებობა დატოვა. reginfo.ge. ციტირების თარიღი: 20 ივლისი, 2020. ↑ საიას რიგით X თავმჯდომარე კახა კოჟორიძე გახდა. gyla.ge. ციტირების თარიღი: 20 ივლისი, 2020. ↑ კახა კოჟორიძე - საქართველოს ადვოკატთა ასოციაცია. /www.gba.ge. ციტირების თარიღი: 3 ივლისი, 2022.
თურდო

თურდო — მდინარე თელავის მუნიციპალიტეტში. სათავე აქვს გომბორის მთის აღმოსავლეთ კალთაზე და ერთვის მდინარე ალაზანს მარჯვნიდან. სიგრძე 32 კმ, აუზის ფართობი 114 კმ². ალაზნის ვაკეზე ქმნის ვრცელ გამოზიდვის კონუსს. საზრდოობს თოვლისა და წვიმის წყლით. წყალდიდობა იცის გაზაფხულზე, წყალმოვარდნა — ზაფხულ-შემოდგომაზე. კიკილაშვილი თ., ენციკლოპედია „საქართველო“, ტ. 4, თბ., 2018. — გვ. 127.
ამონი

ამონი (ბერძ. Ἄμμων - დაფარული) — ძველეგვიპტური ღვთაება, რომელსაც თავიდან ეგვიპტის თებეში, შემდეგ კი მთელს ეგვიპტეში მზის ღმერთად მიიჩნევდნენ. საბერძნეთსა და რომში მისი კულტი ზევსისა და იუპიტერისას შეერწყო. ამონის ტაძრები იყო სპარტაში, თებეში, რომსა და სხვა ქალაქებში. ამონს წარმოიდგენდნენ და გამოსახავდნენ ცხვრისთავიან მამაკაცად. აქედან მომდინარეობს მისი გამოსახულების ბერძნული ფორმა — მოწიფული, ზევსის მინავსგავსი მამაკაცი ვერძის რქებით. მთავარი სტატია: ამონ-რა. ამონი ქალაქ თებეს მფარველ ღვთაებად ითვლებოდა. თებეს დაწინაურების, მისი დედაქალაქად გამოცხადების შემდეგ, ამონი დინასტიის მფარველი ღვთაება გახდა. მისი სახელი ეგვიპტის რამდენიმე ფარაონის სამეფო სახელშიც შევიდა: ამონ-ხოტეფ, ტუტანხამონ. საბოლოოდ ამონი მზის ღმერთთან გაიგივდა და ამონ-რა (ამონ-რაე) ეწოდა, რაც ამონ-მზეს ნიშნავს. ამ სახელწოდებით იგი ეგვიპტის ეროვნულ ღმერთად იქნა აღიარებული. ამონ-რას ქურუმობა ეგვიპტეში ყველაზე გავლენიანი ფენა იყო. ამონის კულტის მთავარი ადგილებია კარნაკისა და ლუქსორის ტაძრები ქალაქ თებეში. რა ქართული საბჭოთა ენციკლოპედია, ტ. 1, თბ., 1975. — გვ. 401. David Klotz, Adoration of the Ram: Five Hymns to Amun-Re from Hibis Temple (New Haven, 2006) David Warburton, Architecture, Power, and Religion: Hatshepsut, Amun and Karnak in Context, 2012, ISBN 9783643902351. შეგიძლიათ იხილოთ მედიაფაილები თემაზე „ამონი“ ვიკისაწყობში. (ინგლისური) Leiden Hymns to Amun (ესპანური) Karnak 3D :: Detailed 3D-reconstruction of the Great Temple of Amun at Karnak დაარქივებული 2004-12-05 საიტზე Wayback Machine. (ინგლისური) Amun with features of Tutankhamun დაარქივებული 2014-05-10 საიტზე Wayback Machine. ↑ 1.0 1.1 Любкер Ф. Ζεύς // Реальный словарь классических древностей по Любкеру / под ред. Ф. Ф. Зелинский, А. И. Георгиевский, М. С. Куторга и др. — СПб: Общество классической филологии и педагогики, 1885. — С. 1479–1482. <a href="https://wikidata.org/wiki/Track:Q4249594"></a><a href="https://wikidata.org/wiki/Track:Q101490"></a><a href="https://wikidata.org/wiki/Track:Q656"></a><a href="https://wikidata.org/wiki/Track:Q694826"></a><a href="https://wikidata.org/wiki/Track:Q4135787"></a><a href="https://wikidata.org/wiki/Track:Q24933120"></a><a href="https://wikidata.org/wiki/Track:Q30059240"></a><a href="https://wikidata.org/wiki/Track:Q45277156"></a><a href="https://wikidata.org/wiki/Track:Q1459210"></a>
ამპელოსი

ამპელოსი (ბერძ. Ἄμπελος - ყურძენი, ყურძნის ჩხა) — დიონისეს სატრფო. დიონისემ ამპელოსს აჩუქა ყურძნის აკიდო, რომელიც ჩამოუკიდა მაღალ თელაზე. ამპელოსმა მოისურვა აკიდოს ჩამოღება, ფეხი დაუცურდა, ჩამოვარდა და მოკვდა. შეწუხებულმა დიონისემ იგი თანავარსკვლავედად აქცია.
გურამ სანადირაძე

გურამ სანადირაძე (დ. 28 სექტემბერი, 1946, თბილისი) — ქართველი ექიმი. 1970 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ქართველ ტრადიციონალისტთა კავშირი“. გურამ სანადირაძე — საქართველოს ბიოგრაფიული ლექსიკონი გურამ სანადირაძე — საქართველოს პარლამენტის ოფიციალური საიტი
ზაზა სიხარულიძე

ზაზა სიხარულიძე (დ. 18 აპრილი, 1960, ბათუმი — გ. 3 ივლისი, 2016) — ქართველი იურისტი, მეცნიერი, ფილოლოგი. 1982 წელს დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი , ხოლო 2003 წელს თბილისის ბიზნესისა და სამართლის საერთაშორისო უნივერსიტეტის იურიდიული ფაკულტეტი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ღვთისშვილთა კავშირი“. ზაზა სიხარულიძე — საქართველოს ბიოგრაფიული ლექსიკონი ზაზა სიხარულიძე — საქართველოს პარლამენტის ოფიციალური საიტი
ზორა სნხჩიანი

ზორა სნხჩიანი (დ. 5 იანვარი, 1951) — ქართველი პოლიტიკოსი. 1992-1995 წლებში იყო საქართველოს მე-3 მოწვევის პარლამენტის წევრი (ნინოწმინდის მაჟორიტარი). ზორა სნხჩიანი — საქართველოს პარლამენტის ოფიციალური საიტი
თურინჯი

თურინჯი, შედოკი, პომპელმუსი (ლათ. Citrus maxima) — სუბტროპიკული მარადმწვანე ხეხილოვანი მცენარე ციტრუსოვანთა გვარისა, ახალგაზრდა ყლორტები შებუსული აქვს, ფოთოლი ფართოფრთიანია, ნაყოფი მსხვილი (400-800 გ), მსხლისებრი ან ოდნავ ბრტყელი, ღია ყვითელი, კანი გლუვი ან ოდნავ ხორკლიანი. რბილობი ღია ლიმონისფერია, მომჟავო-ტკბილი, ზოგი ჯიშის — მწარე. მოჰყავთ დასავლეთ საქართველოს სუბტროპიკულ რაიონებში. სხვადასხვა დროს შემოტანილია თურინჯის 40-მდე ფორმა, გავრცელებულია ჰიბრიდული თურინჯი — ნატსუდაიდაი (იაპონური წარმოშობის), ნაყოფი მწიფდება დეკემბერში, შენახვის შემდეგ უფრო გემრიელია, შეუძლია შეცვალოს გრეიპფრუტის საუკეთესო ჯიშები. მსხლისებრი თურინჯი მწიფდება ნოემბერში. ნაყოფი საშუალო სიდიდისაა, კანი ოდნავ ხორკლიანი აქვს. ცნობილია აგრეთვე ჯიშები: ჰავაიური, სიამური, ტენგუ, აზახიკანი, გულრიფშის და სხვა. თურინჯს ამრავლებენ ოკულირებით, საძირედ იყენებენ ტრიფოლიატას. მცენარე უძლებს 7-8 °C ყინვას. ნაყოფისაგან ამზადებენ მურაბას, ცუკატს. ლეკვეიშვილი ი., ქართული საბჭოთა ენციკლოპედია, ტ. 5, თბ., 1980. — გვ. 11.
თეიმურაზ სუმბათაშვილი

თეიმურაზ სუმბათაშვილი (დ. 10 აპრილი, 1942, თბილისი) — ქართველი მხატვარი. 1968 წელს დაამთავრა თბილისის სამხატვრო აკადემია. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ეროვნული დამოუკიდებლობის პარტია“. თეიმურაზ სუმბათაშვილი — საქართველოს ბიოგრაფიული ლექსიკონი თეიმურაზ სუმბათაშვილი — საქართველოს პარლამენტის ოფიციალური საიტი
როსტომ სხირტლაძე

როსტომ სხირტლაძე (დ. 13 მარტი, 1965, თბილისი) — ქართველი ეკონომისტი, თანამდებობის პირი. დაამთავრა თბილისის სახელმწიფო უნივერსიტეტის ვაჭრობის ეკონომიკისა და საქონელმცოდნეობის ფაკულტეტი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია“. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია“. როსტომ სხირტლაძე — საქართველოს ბიოგრაფიული ლექსიკონი როსტომ სხირტლაძე — საქართველოს პარლამენტის ოფიციალური საიტი (საქართველოს პარლამენტის მესამე მოწვევა) როსტომ სხირტლაძე — საქართველოს პარლამენტის ოფიციალური საიტი (საქართველოს პარლამენტის მეოთხე მოწვევა)
ამირან ტაკიძე

ამირან ტაკიძე (დ. 24 აგვისტო, 1958, სოფელი ალამბარი, ქობულეთის რაიონი) — ქართველი მათემატიკოსი, პოლიტიკოსი. 1980 წელს დაამთავრა თბილისის სახელმწიფო უნივერსიტეტის მექნიკა-მათემატიკის ფაკულტეტი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „მშვიდობა“. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. ამირან ტაკიძე — საქართველოს ბიოგრაფიული ლექსიკონი ამირან ტაკიძე — საქართველოს პარლამენტის ოფიციალური საიტი (საქართველოს პარლამენტის მესამე მოწვევა) ამირან ტაკიძე — საქართველოს პარლამენტის ოფიციალური საიტი (საქართველოს პარლამენტის მეოთხე მოწვევა)
ვახტანგ ტალახაძე

ვახტანგ ტალახაძე (დ. 21 აგვისტო, 1955, ქ. რუსთავი) — ქართველი ინჟინერი, პოლიტიკოსი. 1977 წელს დაამთავრა საქართველოს პოლიტექნიკური ინსტიტუტის საინჟინრო ფიზიკის ფაკულტეტი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ ეროვნულ–დემოკრატიული პარტია“. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ ეროვნულ–დემოკრატიული პარტია“. ვახტანგ ტალახაძე — საქართველოს ბიოგრაფიული ლექსიკონი ვახტანგ ტალახაძე — საქართველოს პარლამენტის ოფიციალური საიტი (საქართველოს პარლამენტის მესამე მოწვევა) ვახტანგ ტალახაძე — საქართველოს პარლამენტის ოფიციალური საიტი (საქართველოს პარლამენტის მეოთხე მოწვევა)
ავთანდილ ტყებუჩავა

ავთანდილ ტყებუჩავა (დ. 22 მარტი, 1955, სოფელი ლესიჭინე, ჩხოროწყუს რაიონი) — ქართველი იურისტი, პოლიტიკოსი. 1982 წელს დაამთავრა თბილისის სახელმწიფო უნივერსიტეტის იურიდიული ფაკულტეტი. 1992-1995 წლებში იყო საქართველოს მე-3 მოწვევის პარლამენტის წევრი (ჩხოროწყუს მაჟორიტარი). 1995-1999 წლებში იყო საქართველოს მე-4 მოწვევის პარლამენტის წევრი (ჩხოროწყუს მაჟორიტარი). ავთანდილ ტყებუჩავა — საქართველოს ბიოგრაფიული ლექსიკონი ავთანდილ ტყებუჩავა — საქართველოს პარლამენტის ოფიციალური საიტი (საქართველოს პარლამენტის მესამე მოწვევა) ავთანდილ ტყებუჩავა — საქართველოს პარლამენტის ოფიციალური საიტი (საქართველოს პარლამენტის მეოთხე მოწვევა)
გურამ უსტიაშვილი

გურამ უსტიაშვილი (დ. 14 მაისი, 1940) — ქართველი ეკონომისტ-ფინანსისტი. დაამთავრა თბილისის სახელმწიფო უნივერსიტეტის ეკონომიკის (ფინანსები) ფაკულტეტი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „დემოკრატიული პარტია“. გურამ უსტიაშვილი — საქართველოს ბიოგრაფიული ლექსიკონი გურამ უსტიაშვილი — საქართველოს პარლამენტის ოფიციალური საიტი